section_heading: Japanska Formula 4
paragraph_text: Iako se 2016. još natjecao u kartingu, s navršenih šesnaest godina u svibnju 2016., Tsunoda je mogao debitirati u jednosjedima. Pridružio se Japanskom Formula 4 prvenstvu na petoj rundi na stazi Suzuka, gdje su se 27. i 28. kolovoza vozile dvije utrke. Tsunoda je u bolidu Dome F110 s TOM'S Toyota motorom, vozio za momčad Sutekina Racing Team, gdje je na dvije utrke zamijenio Mikua Ikejimau. Na prvoj utrci osvojio je drugo mjesto iza pobjednika i osvajača pole positiona Takuye Otakija, dok je na drugoj utrci zauzeo četvrto mjesto. Te dvije utrke bile su dovoljne da privuče pažnju bivšeg vozača Formule 1 i višestrukog prvaka Japanske Formule 2 Satorua Nakajime, koji ga je preporučio Hondi.<ref> Inside the vital year that put Tsunoda on the path to F1 The Race. Objavljeno 17. prosinca. Pristupljeno 17. prosinca 2020.